რიგუნთი

რიგუნთი (დ. დაახ. ახ. წ. 569 — გ. ახ. წ. 589 წლის შემდეგ, ასევე ცნობილი როგორც რიგუნდისი) — ფრანკი პრინცესა, მეროვინგ მეფე ხილპერიკ I-ისა და დედოფალ ფრედეგუნდის ქალიშვილი.

 ბიოგრაფია 
რიგუნთი იყო ხილპერიკ I-ისა და დედოფალ ფრედეგუნდის უფროსი შვილი და ის ერთადერთი ქალიშვილი, რომელზეც წერილობითი ცნობები შემოგვრჩა. დაახლოებით 583 წელს დანიშნეს ვესტგოთთა მეფის, ლეოვიგილდის, უფროს ვაჟზე, რეკარედზე. 584 წლის სექტემბერში იგი გაგზავნეს ესპანეთში, და მზითვად დიდი საგანძური გაატანეს. მოგზაურობის დროს მეფე ხილპერიკი გარდაიცვალა, პრინცესის გამყოლმა ჯარისკაცებმა განძეულობა მოიპარეს და გაიქცნენ.Grégoire de Tours, Histoire des francs, livre VI, 45; VII, 9–15 & 35. ტულუზაში ჰერცოგმა დიდემ ქალს ის მცირე ოქროულობაც ჩამოართვა, რაც მოღალატეებს გადარჩენოდათ. რიგუნთი დედას 585 წელს დაუბრუნდა.

მან თავი დედასთან შეაფარა და გარყვნილ ცხოვრებას ეწეოდა, რის გამოც ფრედეგუნდთან ხშირი უთანხმოებები მოსდიოდა, რომელთაგან ზოგი იმდენად მძიმეც კი იყო, რომ 589 წელს დედამისმა მისი მოკვლა სცადა.Grégoire de Tours, Histoire des Francs, livre IX, 34. პრინცესის გარდაცვალების თარიღი უცნობია.
ლიტერატურა
 Eugen Ewig: Die Merowinger und das Frankenreich. 4. Auflage, Kohlhammer Verlag, Stuttgart 2001. 
 Martina Hartmann: Aufbruch ins Mittelalter. Die Zeit der Merowinger. Darmstadt 2003, .
რესურსები ინტერნეტში
 Gregory of Tours, Historiae
სქოლიო

კატეგორია:მეროვინგები
კატეგორია:დაბადებული 560-იანები
კატეგორია:ფრანკთა პრინცესები
კატეგორია:გარდაცვალების წელი უცნობია